Дора Габе
Лазарки песни

chitanka.info

I

Лазарчице — китчице,

тропни дважди за мене,

да ни станат китчици

двете бузки червени!

Лазарчице — китчице,

тропни дважди за кака,

да й дойдат сватове,

мама да ги дочака!

Лазарчице — китчице,

тропни трижди за мама,

да ме гледа весело

като расна голяма!

II

Изпрати ме кака

лазарка да ходя,

с китчица на чело,

да съм първа в село,

с новата премяна,

да съм все засмяна,

да пея за всички,

големи, мънички,

в кошника да сбирам

яйчица за дари,

мама да ги вапса,

кака да ги шари…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.